Georges Pompidou

Hi Georges Jean Raymond Pompidou (; 5 Hulyo 19112 Abril 1974) usá nga Franses nga polítiko nga nag-alágad nga Mangulo han Fransya tikang 1969 kutob han iya kamatayan han 1974. Hiyá anay an Primer Ministro han Fransya tikang 1962 kutob 1968—an gimaihai nga paglingkod hiní nga puwesto han kaagi hiní. Maiha na hiyá nga kabulig ni Mangulo Charles de Gaulle; komo mangulo han estado, usá hiyá nga moderado nga konserbador nga nag-ayad han relasyon han Fransya ngan han Estados Unidos ngan nagmantener hin positibo nga mga relasyon han mga bag-o nga nagka-independente nga mga kasanhi nga kolonya ha Africa.

Ginpadig-on niya an iya partido politika, an Paghiusa hin mga Demokrata para han Republika ("Union des Democrates pour la Ve République" o kundi man UDR), basi ini magin usá nga madig-on nga salipdanan para han Gaullist nga pag-gios. An pagkamangulo ni Pompidou ginkikita hin dako nga pagtahod han mga Franses nga mga komentarista ha politika.

Mga ginsurat ni Georges Pompidou 
 Anthologie de la Poésie Française, Livre de Poche/Hachette, 1961
 Le Nœud gordien, éd. Plon, 1974
 Entretiens et discours, deux vol., éd. Plon, 1975
 Pour rétablir une vérité, éd. Flammarion, 1982

Pompidou, Georges
Pompidou, Georges
Pompidou, Georges